
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 112 

18 Φεβρουάριου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση προγράμματος Μεταπτυχιακών Σπουδών του 
Τμήματος Ιατρικής στις βασικές Νευροεπιστήμες 

του Παν/μίου Κρήτης. 1 

Άδεια κατοχής β' θέσης στο Γεώργιο Παπαϊωάννου. 2 
Παράταση προθεσμίας υποβολής αιτήσεων εκ μέρους 
των σεισμοπλήκτων του 1992 της Νήσου Μήλου του 

Νομού Κυκλάδων. 3 

Παράταση προθεσμίας υποβολής αιτήσεων από τους 
σεισμόπληκτους του 1993 του Νομού Αχαΐας. ... 4 
Παράταση ισχύος τιμολογίου Εργαστηριακών και επί 
τόπου δοκιμών του ΚΕΔΕ για ένα χρόνο. 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Β7/48 (1) 

Έγκριση προγράμματος Μεταπτυχιακών Σπουδών του 
Τμήματος Ιατρικής στις βασικές Νευροεπιστήμες του 
Παν/μίου Κρήτης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανωτάτης Εκπαίδευσης». 

β) Του άρθρου 29 του Ν. 1558/85, όπως αυτό τροπο¬ 
ποιήθηκε με το άρθρο 27 του Ν. 2081/92 (τ.Α' 154). 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Εγκρίνουμε τη λειτουργία του Προγράμματος Μεταπτυ¬ 
χιακών Σπουδών του Τμήματος Ιατρικής στις βασικές νευ- 
ροεπιστήμες του Πανεπιστημίου Κρήτης, το οποίο κατάρ¬ 
τισε η Γενική Συνέλευση Ειδικής Σύνθεσης του παραπάνω 
τμήματος στη συνεδρίασή της, της 6.4.1993 και ενέκρινε 
η Σύγκλητος Ειδικής Σύνθεσης στη συνεδρίασή της αριθ. 
70/10.5.93 και το οποίο έχει ως εξής: 


Άρθρο 1 

Γενικές Διατάξεις 

Το Τμήμα Ιατρικής οργανώνει και λειτουργεί Πρό¬ 
γραμμα Μεταπτυχιακών Σπουδών στις Βασικές Νευροεπι- 
στήμες (ΠΜΣ/ΒΝ) από το ακαδημαϊκό έτος 1993-1994, 
και το οποίο διέπεται από τις διατάξεις της απόφασης αυ¬ 
τής και τις διατάξεις των άρθρων 10 έως και 12 του Ν 
2083/1992. Αρμόδιος για το ΠΜΣ/ΒΝ είναι ο Τομέας Βα¬ 
σικών Επιστημών ΧΤΒΕ) του Ιατρικού Τμήματος του Πανε¬ 
πιστημίου Κρήτης. 

Αρθρο 2 

Αντικείμενο - Σκοπός 

Αντικείμενο του ΠΜΣ/ΒΝ είναι οι Βασικές Νευροεπι- 
στήμες. Σκοπός του ΠΜΣ/ΒΝ είναι η προώθηση της σύγ¬ 
χρονης έρευνας στις Βασικές Νευροεπιστήμες, η παροχή 
υψηλού επιπέδου μεταπτυχιακής εκπαίδευσης σε περιο¬ 
χές των Βασικών Νευροεπιστημών και η προετοιμασία 
Νευροεπιστημάνων για άριστη σταδιοδρομία στη βασική 
έρευνα και διδασκαλία. 

Άρθρο 3 

Μεταπτυχιακοί Τίτλοι 

Το ΠΜΣ/ΒΝ απονέμει (α) Μεταπτυχιακό Δίπλωμα Ειδί¬ 
κευσης στις Βασικές Νευροεπιστήμες (ΜΔΕΒΝ) στους 
τομείς της Αναπτυξιακής ΝευροβιολογΙας, Λειτουργικής 
Χαρτογράφησης του Εγκεφάλου, Νευροανατομίας, Νευ- 
ροφαρμακολογίας. Νευροψυχοφαρμακολογίας, Νευρο- 
φυσιολογίας, Νευροχημείας και Υπολογιστικών Νευροε- 
πιστημών. 

και (β) Διδακτορικό Δίπλωμα στις Βασικές Νεροεπιστή- 
μες (ΔΔΒΝ). Το δίπλωμα αυτό απονέμεται στο ΜΦ από τη 
ΓΣΕΣ και μετά την επιτυχή υποστήριξη της διατριβής. Το 
διδακτορικό δίπλωμα είναι δημόσιο έγγραφο στο οποίο 
αναφέρεται Διδακτορικό Δίπλωμα στις Βασικές Νευροε- 
πιστήμες, το Πανεπιστήμιο Κρήτης, το Ιατρικό Τμήμα, το 
όνομα, επώνυμο, πατρώνυμο και τόπος καταγωγής του δι¬ 
δάκτορα, ο τίτλος της διατριβής, η χρονική περίοδος των 
σπουδών και η ημερομηνία αναγόρευσης. 

Άρθρο 4 

Επιλογή Μεταπτυχιακών Φοιτητών 

1) Στο ΠΜΣ/ΒΝ γίνονται δεκτοί κάτοχοι πτυχίου Α.Ε.Ι. 
της ημεδαπής ή αντιστοίχων αναγνωρισμένων ιδρυμάτων 

της αλλοδαπής, και οι οποίοι είναι γνώστες της αγγλικής 
γλώσσας (όπως πιστοποιείται από διπλώματα ή εξετά¬ 
σεις). 

2) Η επιλογή των μεταπτυχιακών φοιτητών (ΜΦ) του 
ΠΜΣ/ΒΝ γίνεται μετά από δημόσια προκήρυξη των θέ¬ 
σεων στον ημερήσιο τύπο. Με εξαίρεση το πρώτο έτος 
λειτουργίας του ΠΜΣ/ΒΝ (1993-1994), και εφ’ όσον το 
πρόγραμμα έχει τη δυνατότητα να απορροφήσει φητητές, 
η προκήρυξη γίνεται την πρώτη εβδομάδα του Απριλίου 
και η επιλογή ολοκληρώνεται εντός του Ιουνίου. 

3) Υποψηφιότητες κατατίθενται στη γραμματεία του 
ΤΒΕ. Απαραίτητα δικαιολογητικά περιλαμβάνουν: α) αντί¬ 
γραφο πτυχίου, β) αναλυτική βαθμολογία, γ) δίπλωμα Αγ¬ 
γλικών (η επιτυχής δοκιμασία σε αυτή τη γλώσσα), δ) βιο- 
γραφικό σημείωμα (το οποίο συνοδεύεται από έκθεση του 
αιτούντος στην οποία θα αναφέρονται οι λόγοι επιλογής 
του προγράμματος). 

4) Η επιλογή ΜΦ στο ΠΜΣ/ΒΝ γίνεται από την Ολομέ¬ 
λεια των μελών ΔΕΠ του ΠΜΣ/ΒΝ, και σύμφωνα με τις δια¬ 
τάξεις της παραγράφου 2 του άρθρου 12 του Ν 2083/92, 
μετά από συνεκτίμηση: α) της συνέντευξης με μέλη ΔΕΠ 
του ΠΜΣ/ΒΝ, β) προηγούμενης ερευνητικής εμπειρίας, γ) 
συστατικών επιστολών, δ) επίδοσης στον προπτυχιακό κύ¬ 
κλο σπουδών (γενικός βαθμός πτυχίου, αναλυτική βαθμο¬ 
λογία και επίδοση σε διπλωματική εργασία, όπου προβλέ- 
πεται στο προπτυχιακό επίπεδο). Ο κατάλογος επιτυχό- 
ντων επικυρώνεται από τη Γ.Σ.Ε.Σ. 

Άρθρο 5 

Αριθμός Εισακτέων 

Ο αριθμός των εισακτέων στο Πρόγραμμα Μεταπτυχια¬ 
κών Σπουδών δεν θα ξεπερνά τους 18. 

Άρθρο 6 
Χρονική Διάρκεια 

Η χρονική διάρκεια των σπουδών για την απονομή των 
κατά το άρθρο 3 τίτλων ορίζεται σύμφωνα με την παρά¬ 
γραφο Ια του άρθρου 11 του Ν 2083/1992, για μεν το 
Μεταπτυχιακό Δίπλωμα Ειδίκευσης σε 4 διδακτικά εξά¬ 
μηνα, και για το διδακτορικό δίπλωμα σε 2 διδακτικά εξά¬ 
μηνα, επί πλέον. 

Άρθρο 7 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαιδευ¬ 
τικές και ερευνητικές δραστηριότητες για την απονομή 
των κατά το άρθρο 3 τίτλων ορίζονται ως εξής: 

1) Για το ΜΔΕ/ΒΝ, οι ΜΦ παρακολουθούν ένα κύκλο 
σπουδών που θεωρείται δοκιμαστικός, και περιλαμβά¬ 
νει: 

α) Σειρά μεταπτυχιακών μαθημάτων Φισιολογίας, Ανα¬ 
τομίας, Φαρμακολογίας, Χημείας και Μοριακής Βιολογίας 
του Νευρικού Συστήματος καθώς και Υπολογιστικών Νευ- 
ροεπιστημών, τα οποία ορίζονται στην αρχή κάθε εκπαι¬ 
δευτικού έτους από τη Συντ. Ε. Το ακριβές πρόγραμμα 
των μαθημάτων (τίτλος, ημερομηνία, διάρκεια και ώρες) 
Ανακοινώνεται στην αρχή του Ακαδημαϊκού έτους από τη 
Συντ Ε, σε συνεννόηση με τους διδάσκοντες. Η ανάθεση 
της διδασκαλίας μεταπτυχιακών μαθημάτων του ΠΜΣ/ΒΝ 
γίνεται σύμφωνα με την παράγραφο 3 του άρθρου 12 του 
Ν 2083/1992. Για την κάλυψη των μεταπτυχιακών μαθη¬ 
μάτων, είναι δυνατό να καλούνται σαν διδάσκοντες και 


μέλη ΔΕΠ άλλων Τομέων του Τμήματος ή Τμημάτων του 
Πανεπιστημίου Κρήτης ή άλλων Πανεπιστημίων ή Ερευνη¬ 
τικών Κέντρων της ημεδαπής ή της αλλοδαπής. Κάθε μά¬ 
θημα καλύπτει διαλέξεις τουλάχιστον 20 ωρών. Κάθε ΜΦ 
οφείλει να παρακολουθήσεις τουλάχιστον τα 2/3 των προ- 
σφερομένων μεταπτυχιακών μαθημάτων. Ένα μικρό πο¬ 
σοστό (1/6) των μεταπτυχιακών μαθημάτων που οφείλει 
να παρακολουθήσει ο ΜΔ, μπορεί να ανήκει σε άλλο ΠΜΣ 
του Ιατρικού Τμήματος ή άλλων Τμημάτων του Πανεπιστη¬ 
μίου Κρήτης. Η επιλογή μαθημάτων βασίζεται στο είδος 
της προηγουμένης εκπαίδευσης του ΜΦ. 

Ο αριθμός των μεταπτυχιακών μαθημάτων που οφείλει 
να παρακολουθήσει ο ΜΦ μπορεί να μειωθεί σε περί¬ 
πτωση που ο ΜΦ έχει προηγουμένως συμμετάσχει σε με¬ 
ταπτυχιακό πρόγραμμα άλλου Α.Ε.Ι. (π.χ., αν ήδη κατέχει 
Δίπλωμα Μαστερς). Επίσης ανάλογα με το πτυχίο και τις 
γνώσεις του ΜΦ, η ΣυντΕ του ΠΜΣ/ΒΝ μπορεί να απαιτή¬ 
σει από αυτόν να παρακολουθήσει και να εξεταστεί επιτυ- 
χώς σε προπτυχιακά μαθήματα που θα κρίνονται απαραί¬ 
τητα για την κατανόηση των εξειδικευμένων μεταπτυχια¬ 
κών μαθημάτων (π.χ., Νευροφυσιολογίας, Νευροανατο- 
μίας και Νευροφαρμακολογίας του Ιατρικού Τμήματος, ή 
μαθήματα άλλων Τμημάτων του Πανεπιστημίου Κρήτης). 
Στο τέλος κάθε μαθήματος, αξιολογείται η επίδοση του 
ΜΦ από τον διδάσκοντα του κάθε μαθήματος (Α = Άρι- 
στη, Β = Πολύ καλή, Γ = Ικανοποιητική, Δ = Ανεπαρκής). Η 
αξιολόγηση γίνεται με εξετάσεις ή άλλο τρόπο που καθο¬ 
ρίζει ο διδάσκων και μόνο μια φορά για κάθε μάθημα. Επι 
αποτυχίας (Δ) σε τρία μεταπτυχιακά μαθήματα αφαιρείται 
το δικαίωμα από το ΜΦ να συνεχίσει τις σπουδές του στο 
ΠΜΣ/ΒΝ. Επί αποτυχίας σε ένα ή δύο μεταπτυχιακά μαθή¬ 
ματα δίδεται η ευκαιρία στον υποψήφιο να προσέλθει σε 
επαναληπτική εξέταση των μαθημάτων στα όποία απέ- 
τυχε, και μέσα σε χρονικό διάστημα 2 μηνών από την 
προηγούμενη εξέταση. Σε περίπτωση νέας αποτυχίας 
αποκλείεται από το ΠΜΣ/ΒΝ. 

β) Παρακολούθηση και συμμετοχή σε σεμινάρια ερευ¬ 
νητικών ομάδων και σε συζητήσεις βιβλιογραφικής ενημέ¬ 
ρωσης ή σε άλλες επιστημονικές εκδηλώσεις του Προ¬ 
γράμματος (π.χ., ερευνητικά σεμινάρια των μελών ΔΕΠ 
του ΤΒΕ και άλλων προσκεκλημένων ομιλητών). 

γ) Σειρά εξειδικευμένων εργαστηριακών ασκήσεων (Πο- 
Ιβίίοπδ) κατά τη διάρκεια των οποίων ο ΜΦ συμμετέχει 
ενεργά στις ερευνητικές δραστηριότητες (συγκεντρώσεις 
εργαστηρίου, βιβλιογραφική ενημέρωση, συμμετοχή σε 
ερευνητικό πρόγραμμα) τριών από τα εργαστήρια που 
συμμετέχουν στο ΠΜΣ/ΒΝ. Η πρώτη επιλογή ορίζεται από 
τη ΣυντΕ και ανακοινώνεται στους ΜΦ με την εγγραφή 
τους. Οι επόμενες δύο επιλέγονται από το ΜΦ σε συνε- 
νόηση με τη ΣυντΕ. Την ευθύνη της εργαστηριακής άσκη¬ 
σης δύναται να έχει μόνο μέλος ΔΕΠ του ΠΜΣ/ΒΝ. Η διάρ¬ 
κεια των τριών εξειδικευμένων εργαστηριακών ασκήσεων 
είναι τρεις μήνες. Η απόδοση του ΜΦ σε κάθε μια από τις 
προχωρημένες εργαστηριακές ασκήσεις αξιολογείται (Α = 
Άριστη, Β = Πολύ καλή, Γ = Ικανοποιητική, Δ = Ανεπαρ¬ 
κής) από τον επικεφαλής του εργατηρίου ο οποίος συ¬ 
ντάσσει σχετική αναφορά σε ειδικό έντυπο που καταθέτει 
στη ΣυμβΕ. Σε περίπτωση αποτυχίας σε δύο προχωρημέ¬ 
νες εργαστηριακές ασκήσεις, ο ΜΦ αποκλείεται από το 
ΠΜΣ/ΒΝ. Μετά το τέλος αυτών των τριών ασκήσεων και 
μέχρι να ολοκληρώσουν τον πρώτο κύκλο των σπουδών 
τους οι ΜΦ συμμετέχουν στις ερευνητικές δραστηριότη- 

τες ενός από τα εργαστήρια του ΠΜΣ/ΒΝ. 

δ) Εξετάσεις πρώτου κύκλου σπουδών (ΟυαΙίίγίπς βχβ- 
ιτιίηβΐίοηδ): Μετά τη συμπλήρωση του πρώτου κύκλου 
σπουδών, κάθε ΜΦ εξετάζεται προφορικά από τριμελή 
επιτροπή μελών ΔΕΠ του ΠΜΣ/ΒΝ, η οποία προτείνει στο 
ΜΦ 2 ερευνητικά θέματα, στο ένα εκ των οποίων θα επι- 
λέξει να εξεταστεί, τουλάχιστον ένα μήνα προ των εξετά¬ 
σεων. Τα τρία μέλη της επιτροπής ορίζονται από τη ΣυντΕ 
και τουλάχιστον δύο από αυτά προέρχονται από κατάλογο 
έξη ονομάτων που προτείνονται από το ΜΦ. Ο ΜΦ επίσης 
οφείλει να συγγράψει μεταπτυχιακή εργασία (με μορφή 
ερευνητικής πρότασης) η οποία κατατίθεται στην ΣυντΕ 2 
μήνες πριν από τις εξετάσεις του πρώτου κύκλου σπου¬ 
δών. Το θέμα της ερευνητικής πρότασης επιλέγεται μετά 
από συννενόηση της ΣυντΕ με το ΜΦ. Η επίδοση τόσο στο 
ερευνητικό θέμα όσο και στη μεταπτυχιακή εργασία βαθμο¬ 
λογείται χωριστά με Α, Β ή Γ. Επί αποτυχίας (Γ) σε ένα από 
αυτά, ο ΜΦ έχει τη δυνατότητα να προσέλθει σε επαναλη¬ 
πτική εξέταση εντός μηνός απο την προηγούμενη εξέ¬ 
ταση. Διαφορετικά αποκλείεται από το ΠΜΣ/ΒΝ. Μετά τη 
επιτυχία τους στις εξετάσεις του πρώτου κύκλου σπου¬ 
δών, με βαθμό Α ή Β, οι ΜΦ συνεχίζουν στο Δεύτερο Κύ¬ 
κλο Σπουδών. Σε περίπτωση επιτυχίας με Α, ή Β και εφ’ 
όσον έχουν συμπληρώσει δύο έτη σπουδών στο ΠΜΣ/ΒΝ, 
μπορεί, αν το επιθυμούν, να τους απονεμηθεί ΜΔΕ/Ν. 

ε) Το αναλυτικό πρόγραμμα των ειδικών μεταπτυχιακών 
μαθημάτων, κατά τη διάρκεια των δύο πρώτων ετών λει¬ 
τουργίας του ΠΜΣ/ΒΝ, έχει ως εξής (σε παρένθεση το 
όνομα του διδάσκοντα και οι εβδομαδιαίες ώρες): 

1. ΕΙΔΙΚΑ ΘΕΜΑΤΑ ΦΑΡΜΑΚΟΛΟΓΙΑΣ (Κ. ΘΕΡΜΟΥ): 
1. Αρχές στην βιοχημική και φαρμακολογική μελέτη των 
υποδοχέων (2 ώρες). 2. Υπότυποι Υποδοχέων (2 ώρες). 3. 
Αρχές στην Ρύθμιση Υποδοχέων (2 ώρες). 4. Λειτουργικές 
συσχετίσεις ρυθμιστικών μηχανισμών υποδοχέων (2 
ώρες). 5. Τεχνικές για την μελέτη υποδοχέων (2 ώρες). 6. 
Βιογενείς Αμίνες: α και β αδρενεργικοί υποδοχείς (2 
ώρες). 7. Βιογενείς Αμίνες: Ντοπαμινεργικοί υποδοχείς (2 
ώρες). 8. Φυσιολογία και φαρμακολογία πεπτιδίων (2 
ώρες). 9. Βενζοδιαζεπίνες (2 ώρες). 10. Χολινεργικοί 
υποδοχείς (2 ώρες). 

2. ΑΝΑΠΤΥΞΙΑΚΗ ΝΕΥΡΟΒΙΟΛΟΓΙΑ (Δ. ΚΑΡΑΓΩ- 
ΓΕΩΣ): 1. Επαγωγή νευρικού ιστού (2 ώρες). 2. Μελέτη 
γενεαλογίας κυττάρων στο Νευρικό Σύστημα (2 ώρες). 3. 
Διαφοροποίηση στο Κεντρικό Νευρικό Σύστημα (2 ώρες). 
4. Διαφοροποίηση στο Περιφερικό Νευρικό Σύστημα (2 
ώρες) 5. Καθοδήγηση Νευραξόνων I (2 ώρες). 6. Καθοδή¬ 
γηση Νευραξόνων II (2 ώρες). 7. Συστήματα κυτταρικής 
συνάφειας (2 ώρες). 8. Τροφικοί παράγοντες του Νευρι¬ 
κού Συστήματος (2 ώρες). 9. Κυτταρικός θάνατος (2 
ώρες). 10. Συναπτογένεση (2 ώρες). 

3. ΟΦΘΑΛΜΟΚΙΝΗΤΙΚΟ ΣΥΣΤΗΜΑ (Α. ΜΟΣΧΟΒΑ- 
ΚΗΣ): 1. Παράμετροι κίνησης μελών του σώματος (2 
ώρες). 2. Κινητικοί νευρώνες (2 ώρες). 3. Προκινητικοί 
νευρώνες (2 ώρες). 4. Παλίνδρομος έλεγχος παραμέτρων 
της κίνησης (2 ώρες). 5. Δομή και λειτουργία του πρό¬ 
σθιου διδυμιου (2 ώρες). 6. Αιθουσαίος έλεγχος ματατόπι- 
σης του βλέμματος (2 ώρες). 7. Παρεγκεφαλιδικός έλεγ¬ 
χος κινήσεων του ματιού (2 ώρες). 8. Ελεγχος των κινή¬ 
σεων του ματιού από τα βασικά γάγγλιά (2 ώρες). 9. 
Φλοιακος έλεγχος των κινήσεων του ματιού (2 ώρες). 10. 
Εξομοιώσεις του οφθαλμοκινητικού συστήματος (2 ώρες). 

4. ΝΕΟΦΛΟΙΟΣ (Ε. ΣΑΒΒΑΚΗ): 1. Δομή και λειτουργία 
του κύριου οπτικού φλοιού (2 ώρες). 2. Δομή και λειτουρ¬ 


γία συνειρμικών οπτικών περιοχών του φλοιού (2 ώρες). 3. 
Ολοκλήρωση διαδικασίας οπτικής αντίληψης στο επίπεδο 
του φλοιού (2 ώρες). 4. Δομή και λειτουργία του κύριου 
σωματαισθητικού φλοιού (2 ώρες). 5. Δομή και λειτουργία 
συνειρμικών σωματαισθητικών περιοχών του φλοιού (2 
ώρες). 6. Ολοκλήρωση διαδικασίας αντίληψης σωμαται- 
σθησης στο επίπεδο του φλοιού (2 ώρες). 7. Δομή και λει¬ 
τουργία του κύριου κινητικού φλοιού (2 ώρες). 8. Δομή και 
λειτουργία συνειρμικών κινητικών περιοχών του φλοιού (2 
ώρες). 9. Ολοκλήρωση διαδικασίας ελέγχου κίνησης στο 
επίπεδο του φλοιού (2 ώρες). 10. Ειδίκευση εγκεφαλικών 
ημισφαιρίων - μερική ασυμμετρία (2 ώρες). 

5. ΦΑΡΜΑΚΟΛΟΓΙΑ ΤΗΣ ΕΞΑΡΤΗΣΗΣ (X. ΣΠΥΡΑΚΗ): 
1. Συστήματα ανταμοιβής στον εγκέφαλο (4 ώρες). 2. 
Μεθοδολογίες μελέτης εξάρτησης σε πειραματόζωα (4 
ώρες). 3. Νευροανατομικά, νευροχημικά υποστρώματα 
εξάρτησης (4 ώρες). 4. Μοριακές αλλαγές με οπιούχα και 
ψυχοδιεγερτικά (4 ώρες). 5. Μηχανισμός αντοχής και 
αντίστροφης αντοχής (3 ώρες). 6. θεωρητικές βάσεις 
(υποθέσεις) για την αντιμετώπιση της εξάρτησης (3 ώρες). 

6. ΚΙΝΗΤΙΚΟΣ ΕΛΕΓΧΟΣ / ΑΝΑΛΥΣΗ ΚΑΙ ΜΟΝΤΕΛΑ 
ΝΕΥΡΟΜΥΪΚΩΝ ΣΥΣΤΗΜΑΤΩΝ (Κ. ΧΡΙΣΤΑΚΟΣ): 1. Σή¬ 
ματα και συστήματα (2 ώρες). 2. Στοχαστικές διαδικασίες 
(2 ώρες). 3. Φασματική ανάλυση (2 ώρες). 4. Συσχέτιση 
και αλληλουχία (2 ώρες). 5. Ανάλυση και μοντέλα νευρι¬ 
κών σημάτων (2 ώρες). 6. Αλληλεπιδράσεις νευρώνων - 
νευρικά κυκλώματα και δίκτυα (2 ώρες). 7. Ηλεκτρομυο¬ 
γράφημα - μοντέλα (2 ώρες). 8. Παραγωγή μυϊκής δύνα¬ 
μης - μοντέλα (2 ώρες). 9. Μυϊκοί υποδοχείς - αναδραση 
(2 ώρες). 10. Κινητικά προγράμματα - κίνηση συστημάτων 
πολλών αρθρώσεων (2 ώρες). 

2) Για το Διδακτορικό Δίπλωμα οι ΜΦ υποχρεούνται να 
παρακολουθήσουν ένα δεύτερο κύκλο σπουδών που θεω¬ 
ρείται συνέχεια του πρώτου και περιλαμβάνει: 

α) Εντατική έρευνα για την απόκτηση ερευνητικής 
εμπειρίας τουλάχιστον σε ένα πεδίο των Βασικών Νευρο- 
επιστημων. Αυτή διεξάγεται στο εργαστήριο που επιλέγει 
ο ΜΦ. Ταυτόχρονα ορίζεται σύμφωνα με την παράγραφο 
5α του άρθρου 12 του Ν 2083/92, τριμελής Συμβουλευ¬ 
τική Επιτροπή (ΣυμβΕ) για κάθε ΜΦ, στην οποία συμμετέ¬ 
χει ο διευθυντής του εργαστηρίου στο οποίο εντάσσεται ο 
ΜΦ (επιβλέπων καθηγητής). Στο τέλος κάθε έτους συ- 
ντάσσεται έκθεση προόδου για τη συνολική δραστηριό¬ 
τητα του υποψηφίου, τόσο από τον ίδιο όσο και από τη 
ΣυμβΕ. Επίσης ο ΜΦ παρουσιάζει την εργασία του σε ει¬ 
δικό ανοικτό σεμινάριο. Την ευθύνη της οργάνωσης του 
σεμιναρίου αυτού έχει ο Επιβλέπων Καθηγητής σε συνερ¬ 
γασία με τον υποψήφιο. Όταν ο ΜΦ ολοκληρώσει τη συλ¬ 
λογή πειραματικών δεδομένων, αποφασίζεται από κοινού 
με τη ΣυμβΕ η συγγραφή της διατριβής. Η ΣυμβΕ καταρτί¬ 
ζει σχετική εισηγητική έκθεση προς τη ΓΣΕΣ του Τμήμα¬ 
τος για τον ορισμό Επταμελούς Εξεταστικής Επιτροπής 
(ΕξΕ). 

β) Συγγραφή πρωτότυπης διδακτορικής διατριβής μέ¬ 
ρος της οποίας θα πρέπει να έχει γίνει δεκτό προς δημο¬ 
σίευση σε έγκυρο (ήτοι, με κριτές) διεθνές περιοδικό, πριν 
από τη δημόσια υποστήριξη της διατριβής. Στη σχετική δη¬ 
μοσίευση ο υποψήφιος διδάκτωρ πρέπει να είναι πρώτος 
συγγραφέας. Σύμφωνα με την παράγραφο 4 του άρθρου 
10 του Ν 2083/92, όλο ή μέρος της ερευνητικής εργασίας 
του ΜΦ μπορεί να έχει εκπονηθεί σε ανεγνωρισμένο Πα¬ 
νεπιστήμιο ή Ερευνητικό Ινστιτούτο της αλλοδαπής ή ημε¬ 
δαπής. 



994 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ) Δημόσια υποστήριξη της διατριβής. 

δ) Εκπαιδευτικά καθήκοντα, τα οποία οι ΜΦ αναλαμβά¬ 
νουν στα πλαίσια της εκπαίδευσής τους. Η φύση του έρ¬ 
γου που οφείλουν να εκτελέσουν και ο αριθμός των ωρών 
της ετήσιας σχετικής απασχόλησής τους καθορίζονται 
από τη ΓΣΕΣ του Τμήματος μετά από πρόταση της ΣυντΕ. 

ε) Η ερευνητική εκπαίδευση και απασχόληση του ΜΦ 
τόσο κατά τη διάρκεια των εξειδικευμένων εργαστηρια¬ 
κών ασκήσεων του πρώτου κύκλου σπουδών του στο 
ΠΜΣ/ΒΝ όσο και κατά τη διάρκεια του δεύτερου κύκλου 
των σπουδών του στο πρόγραμμα, έχει ως εξής (αναλυτικά 
ανά εργαστήριο που συμμετέχει στο ΠΜΣ/ΒΝ): 

1. ΕΡΓΑΣΤΗΡΙΟ ΑΝΑΠΤΥΞΙΑΚΗΣ ΝΕΥΡΟΒΙΟΛΟΓΙΑΣ: 
Ο ΜΦ θα εκπαιδευθεί και θα απασχολείται σε θέματα 
εντοπισμού και ρύθμισης της έκφρασης μορίων που εμ¬ 
φανίζονται κατά την ανάπτυξη του νευρικού ιστού. Μερικά 
από τα ερωτήματα που μελετούμε είναι: 1) Ποιοι είναι οι 
μοριακοί μηχανισμοί καθοδήγησης νευραξόνων στους 
στόχους τους κατά τα πρώτα στάδια ανάπτυξής τους. 2) 
Ποιος είναι ο ρόλος συγκεκριμένων ομοιοτικών γονιδίων 
(κωδικοποιούν μεταφραστικούς παράγοντες) κατά την 
ανάπτυξη του νευρικού συστήματος. Οι τεχνικές θα συ¬ 
μπεριλαμβάνουν (α) ανοσόιστοχημεία, (β) ίπ δίίυ υβριδι¬ 
σμό, (γ) κυτταροκαλλιέργειες, (δ) μοριακές τεχνικές (π.χ. 
ΝοΓΐίιβΓη, δουΙίιβΓΠ, προσδιορισμός αλληλουχίας ϋΝΑ), (ε) 
βασικές βιοχημικές τεχνικές (π.χ. ννβδίθτπ ΜσΙ, καθορι¬ 
σμός πρωτεϊνών). 

2. ΕΡΓΑΣΤΗΡΙΟ ΝΕΥΡΟΦΑΡΜΑΚΟΛΟΓΙΑΣ: Ο ΜΦ θα 
εκπαιδευθεί/απασχολείται σε τεχνικές βιοχημείας και 
φαρμακολογίας για την μελέτη υποδοχέων πεπτιδίων και 
βιογενών αμινών. Αυτές περιλαμβάνουν: 1. Τεχνικές δέ¬ 
σμευσης, 2. Ηλεκτροφόρηση κατά 5ϋ5, 3. Ηλεκτροφό- 
ρηση δύο διαστάσεων, 4. Τεχνικές φωτοσύζευξης, 5. 
Χρωματογραφία (Λεκτινών, Συγγένειας), 6. Ραδιοανοσο- 
χημικές μέθοδους. 

3. ΕΡΓΑΣΤΗΡΙΟ ΝΕΥΡΟΦΥΣΙΟΛΟΓΙΑΣ: Ο ΜΦ θα εκ- 
παιδευθεί / απασχολείται σε τεχνικές ενδοκυτταριας κα¬ 
ταγραφής νευρωνικής δραστηριότητας και συνοπτικών 
απαντήσεων μετά από ηλεκτρικούς ή φυσικούς ερεθι¬ 
σμούς. Επίσης θα εκπαιδευθεί / απασχολείται σε τεχνικές 
ενδοκυτταριας έγχυσης ουσιών και ιστοχημικές μεθόδους 
ανίχνευσής τους και θέασής τους στο φωτομικροσκόπιο. 
Τέλος, θα εκπαιδευθεί/απασχολείται σε τεχνικές ανακα- 
τασκευής κυττάρων και κατασκευής μοντέλων νευρώνων 
και νευρικών δικτύων με τη βοήθεια ηλεκτρονικού υπολο¬ 
γιστή. 

4. ΕΡΓΑΣΤΗΡΙΟ ΛΕΙΤΟΥΡΓΙΚΗΣ ΧΑΡΤΟΓΡΑΦΗΣΗΣ 
ΤΟΥ ΕΓΚΕΦΑΛΟΥ: Ο ΜΦ θα ενσωματωθεί σε πεδίο 
έρευνας που αφορά την αποκάλυψη των λειτουργικών γε¬ 
γονότων που συμβαίνουν στον εγκέφαλο πιθήκου, κατά τη 
διάρκεια της προετοιμασίας και της εκτέλεσης μιας προ- 
σχεδιασμένης κίνησης του άνω άκρου στο χώρο. Η μεθο¬ 
δολογική προσέγγιση επιτελείται με την ποσοτική αυτο- 
ραδιογραφική μέθοδο της ραδιενεργής 140 - δεοξυγλυ- 
κόζης. Δύο από τα αναπάντητα ακόμη ερωτήματα που 
προσπαθούμε να μελετήσουμε επί του παρόντος είναι: (α) 
Ποιά υποφλοϊώδη (γεφυρικά, παρεγκεφαλιδικά, μεσεγκε- 
φαλικά, θαλαμικά και βασικών γαγγλίων) και ποιά φλοιώδη 
νευρωνικά κυκλώματα εμπλέκονται σε συγκεκριμένη, εκ 
των προτέρων μαθημένη, εκούσια κίνηση του ενός άνω 
άκρου πιθήκου που επιτελεί οπτικοκινητική άσκηση με 
ανταμοιβή, και (β) Πως η κινητική παράμετρος «κατεύ- 
Πρόεδρος της ΕξΕ αποστέλλει στη ΓΣΕΣ το πρακτικό δη- 


ριοχές εκπροσώπησης του εκούσια κινούμενου άνω 
άκρου (περιοχές 4,6,8ΜΑ, 5,7 και 8,46 κατά Βτοάπιβηη). 

5. ΕΡΓΑΣΤΗΡΙΟ ΝΕΥΡΟΨΥΧΟΦΑΡΜΑΚΟΛΟΓΙΑΣ: Ο 
φοιτητής θα εκπαιδευθεί/απασχολείται σε τεχνικές χει¬ 
ρουργικές επεμβάσεις - απλές ιστολογικές, μεθοδολογίες 
ελεύθερης συμπεριφοράς πειραματοζώων) έτσι ώστε να 
συμμετάσχει σε τρέχων πρόγραμμα κάποιου ερευνητή 
(κατά προτίμηση μεταδιδακτορικού). 

6. ΕΡΓΑΣΤΗΡΙΟ ΣΥΣΤΗΜΑΤΙΚΗΣ ΦΥΣΙΟΛΟΓΙΑΣ: Ο 
ΜΦ θα εκπαιδευθεί σε ηλεκτρομυογραφία, καταγραφή 
νευρωνικής δραστηριότητας, τεχνικές ανάλυσης νευρο- 
φυσιολογικών σημάτων και συστημάτων, και κατασκευή 
μαθηματικών και υπολογιστικών εξομοιώσεων νευρικών 
μηχανισμών. 

Άρθρο 8 

Αξιολόγηση και Κρίση της Διατριβής 

Η αξιολόγηση και κρίση της διατριβής γίνεται σύμφωνα 
με την παράγραφο 5γ του άρθρου 12 του Ν 2083/1992, 
από Επταμελή Εξεταστική Επιτροπή (ΕξΕ), η σύνθεση της 
οποίας καθορίζεται σύμφωνα με την παράγραφο 5β του 
άρθρου 12 του Ν 2083/1992. Πρόεδρος της ΕξΕ είναι ο 
Επιβλέπων Καθηγητής. Η ΕξΕ ορίζει την ημερομηνία, την 
ώρα και τον τόπο της δημόσιας παρουσίασης και εξέτασης 
του υποψηφίου διδάκτορα. Η απόφαση αυτή γνωστο¬ 
ποιείται στον υποψήφιο και το Ιατρικό Τμήμα του Πανεπι¬ 
στημίου Κρήτης και ανακοινώνεται 20 τουλάχιστον ημέ¬ 
ρες πριν από την ημερομηνία της δημόσιας παρουσίασης. 
Ο υποψήφιος διδάκτορας υποχρεούται να καταθέσει τη 
διατριβή του στην ΕξΕ 30 τουλάχιστον ημέρες πριν από 
την ημερομηνία της τελικής εξέτασης. Τα από το Νόμο 
απαιτούμενα αντίγραφα της διατριβής κατατίθενται στη 
Γραμματεία του Ιατρικού Τμήματος πριν από την ημερο¬ 
μηνία απονομής του ΔΔ/Ν. Η κατάθεση των αντιγράφων 
συνοδεύεται από έγγραφη βεβαίωση όλων των μελών της 
ΕξΕ ότι ο υποψήφιος διδάκτωρ διόρθωσε το κείμενο της 
διατριβής σύμφωνα με τις υποδείξεις της ΕξΕ. Σε περί¬ 
πτωση που ο υποψήφιος διδάκτορας ήταν συγγραφέας ή 
συνσυγγραφέας επιστημονικών άρθρων τα οποία περιέ¬ 
χουν δεδομένα που αναφέρονται ολικά ή μερικά στη δια¬ 
τριβή, τότε υποχρεούνται να επισυνάψει στο τέλος της 
διατριβής αντίγραφα των άρθρων αυτών. Η διατριβή συ- 
ντάσσεται στην Ελληνική γλώσσα με περίληψη στην Αγ¬ 
γλική. Κατ’ εξαίρεση, και με σύμφωνη γνώμη της ΣυντΕ, 
ΜΦ μπορούν να συντάξουν τη διατριβή στην Αγγλική. Η 
ανάπτυξη και παρουσίαση της διδακτορικής διατριβής γί¬ 
νεται από τον υποψήφιο διδάκτορα δημοσίως ενώπιον των 
μελών της ΕξΕ, και ακροατηρίου φοιτητών και άλλων επι¬ 
στημόνων. Μετά την ολοκλήρωση της ανάπτυξης του θέ¬ 
ματος, που διαρκεί τρία τέταρτα της ώρας, και την απά¬ 
ντηση του υποψηφίου σε σχετικές ερωτήσεις από το 
ακροατήριο, αποχωρεί το ακροατήριο και ακολουθεί η δια¬ 
δικασία αξιολόγησης του υποψηφίου διδάκτορα και τελι¬ 
κής κρίσης της διατριβής από την ΕξΕ. Η ΕξΕ κρίνει το 
πρωτότυπο του περιεχομένου της διατριβής και την ου¬ 
σιαστική συμβολή στην επιστήμη καθώς και την επάρκεια 
του υποψηφίου στο γνωστικό αντικείμενο της διατριβής. 
Για την έγκριση της διδακτορικής διατριβής απαιτείται η 
σύμφωνη γνώμη πέντε τουλάχιστον μελών της επταμε- 
λούς ΕξΕ σύμφωνα με την παράγραφο 5γ του άρθρου 12 
του Ν. 2083/1992. Μετά την έγκριση της διατριβής, ο 
Πρόεδρος της ΕξΕ αποστέλει στη ΓΣΕΣ το πρακτικό δη- 

μόσιας παρουσίασης, εξέτασης και αξιολόγησης της διδα¬ 
κτορικής διατριβής του υποψηφίου υπογεγραμμένο από 
όλα τα μέλη της ΕξΕ. 

Άρθρο 9 
Προσωπικό 

Στο ΠΜΣ/ΒΝ συμμετέχουν 6 μέλη ΔΕΠ του Ιατρικού 
Τμήματος. Επίσης θα συμμετάσχουν 2 μέλη ΕΔΤΠ, και 
ένας συμβασιούχος ορισμένου χρόνου (ΠΔ 407/80). 

Άρθρο 10 

Υλικοτεχνική Υποδομή 

Τα εργαστήρια που συμμετέχουν στο ΠΜΣ/ΒΝ, στεγά¬ 
ζονται στις πτέρυγες 1 και 2 των μόνιμων κτιρίων του Ια¬ 
τρικού Τμήματος και καταλαμβάνουν έκταση 1000 τ.μ., 
περίπου. Οι διδακτικές ανάγκες του προγράμματος, μπο¬ 
ρούν να καλυφθούν από το εκπαιδευτικό τμήμα των κτι¬ 
ρίων του Ιατρικού Τμήματος, που συνίσταται σε 3 σύγ¬ 
χρονα αμφιθέατρα εξοπλισμένα με οπτικοακουστικά 
μέσα, 4 αίθουσες σεμιναρίων, και τα απαραίτητα εργαστή¬ 
ρια, στα οποία προβλέπεται να ασκούνται σε όλα τα εργα¬ 
στηριακά γνωστικά αντικείμενα οι φοιτητές του Τρήματος. 
Οι εργαστηριακοί χώροι έχουν κατασκευαστεί με προδια¬ 
γραφές βιοχημείας (με πλήρεις παροχές, και απαγωγό για 
την χρησιμοποίηση τοξικών, επικίνδυνων και πτητικών ου¬ 
σιών), φυσιολογίας (φαρδείς πάγκοι με πλήρεις παροχές) 
και ανατομίας (απλοί πάγκοι με ηλεκτρικές παροχές). Οι 
προδιαγραφές αυτές καλύπτουν τις ερευνητικές ανάγκες 
όλων των μελών ΔΕΠ του ΠΜΣ/ΒΝ και των ΜΦ που θα εγ- 
γραφούν σε αυτό. Επίσης, σε κάθε ερευνητική πτέρυγα 
υπάρχουν κοινόχρηστοι χώροι, όπως πλυντήριο, αίθουσα 
οργάνων, ψυχροί θάλαμοι (+4°), σκοτεινός θάλαμος, και 
αίθουσα κυτταροκαλλιεργειών. Τέλος, το Ιατρικό Τμήμα 
διαθέτει ακίνητο εργαστηριακό εξοπλισμό ο οποίος καλύ¬ 
πτει τις ερευνητικές ανάγκες των μελών ΔΕΠ που συμμε¬ 
τέχουν στο ΠΜΣ/ΒΝ και ο οποίος μπορεί να καλύψει τις 
ερευνητικές ανάγκες των ΜΦ που θα ενταχθούν στο πρό¬ 
γραμμα. Αυτός συνιστάται σε: 1. Εξοπλισμό για φυγοκε- 
ντρήσεις (ψυκτικές φυγοκέντρους, υπερφυγόκεντρο, κα¬ 
θώς και φυγοκέντρους για ενδιαμέσου τύπου φυγοκε- 
ντρήσεις). 2. Εξοπλισμό χρωματογραφίας (χαμηλής, εν¬ 
διαμέσου -Ρί,ΡΟ- και υψηλής πιέσεως -ΗΡΙΌ). 3. Εξοπλι¬ 
σμό ηλεκτροφορήσεων, και ηλεκτρομεταφοράς. 4. Εξο¬ 
πλισμό για σύνθεση πεπτιδίων. 5. Σύστημα κυτταρομε- 
τρίας ροής με χρήση ακτινών 1_35θγ. 6. Εξοπλισμό για κυτ- 
ταροκαλλιέργειες. 7. Εξοπλισμό για χρήση ραδιοϊσοτόπων 
και τεχνικών αυτοραδιογραφίας. 

Τα 6 εργαστήρια που συμμετέχουν στο ΠΜΣ/ΒΝ είναι 
εξοπλισμένα έτσι ώστε να εξασφαλίζεται η απρόσκοπτη 
λειτουργία του προγράμματος. Ο εξοπλισμός αυτός προ¬ 
έρχεται από τις κατά καιρούς δημόσιες επενδύσεις και 
ερευνητικά προγράμματα μελών ΔΕΠ του ΠΜΣ/ΒΝ, και 
έχει ως εξής (αναλυτικά κατά εργαστήριο): 

α. ΕΡΓΑΣΤΗΡΙΟ ΑΝΑΠΤΥΞΙΑΚΗΣ ΝΕΥΡΟΒΙΟΛΟΓΙΑΣ: 
Υπάρχει υποδομή για ανοσοιστοχημεία/ϊπ είίυ υβριδοποιή¬ 
σεις, μορφολογία και μοριακές μελέτες. 

β. ΕΡΓΑΣΤΗΡΙΟ ΛΕΙΤΟΥΡΓΙΚΗΣ ΧΑΡΤΟΓΡΑΦΗΣΗΣ 
ΤΟΥ ΕΓΚΕΦΑΛΟΥ: Σημαντικός τεχνολογικός εξοπλισμός 
αιχμής έχει ήδη αποκτηθεί, που αφορά φυγοκέντρους, 
κρυοστάτες, αναλυτή γλυκόζης και αερίων αίματος, εξο¬ 
πλισμό χειρουργίου, φωτογραφίας και αυτοραδιογραφίας, 
καθώς και αναλυτή εικόνας ελεγχόμενο από ηλεκτρονικό 
υπολογιστή. 


γ. ΕΡΓΑΣΤΗΡΙΟ ΝΕΥΡΟΦΑΡΜΑΚΟΛΟΓΙΑΣ: Υπάρχει 
υποδομή για την βιοχημική και φαρμακολογική μελέτη 
υποδοχέων και γενικά πρωτεϊνών. 

δ. ΕΡΓΑΣΤΗΡΙΟ ΝΕΥΡΟΦΥΣΙΟΛΟΓΙΑΣ: 1) δβί-υρ εν- 
δοκυττάριας καταγραφής και εγχύοης ουσιών, σε τομές 
εγκεφάλου που διατηρούνται ζωντανές ϊπ νιίτο. 2) Όργανα 
ιστοχημικής επεξεργασίας εγκεφαλικού ιστού για την ανί¬ 
χνευση ενδοκυτταρίων ιχνηλατών ουσιών. 3) Σύστημα 
ανακατασκευής νευρικών κυττάρων υποβοηθούμενο από 
ηλεκτρονικό υπολογιστή. 4) Σύστημα εξομοίωσης της λει¬ 
τουργίας του εγκεφάλου σε ηλεκτρονικό υπολογιστή. 

ε. ΕΡΓΑΣΤΗΡΙΟ ΝΕΥΡΟΨΥΧΟΦΑΡΜΑΚΟΛΟΓΙΑΣ: 1) 
Υποδομή κατάλληλη για φαρμακολογικές μελέτες σε μη 
εξαρτημένη και εξαρτημένη συμπεριφορά. 2) Ιπ νίνο εγκε¬ 
φαλική μιδροδιαπίδυση. 3) Χρωματογραφία. 

στ. ΕΡΓΑΣΤΗΡΙΟ ΣΥΣΤΗΜΑΤΙΚΗΣ ΦΥΣΙΟΛΟΓΙΑΣ: 1) 
Υποδομή (υπό ανάπτυξη) κατάλληλη για τη διεξαγωγή πει¬ 
ραματικής ηλεκτρομυογραφικής έρευνας. 2) Σύστημα 
εξομοίωσης νευρομυΐκών σημάτων και μηχανισμών για τη 
μελέτη θεμάτων κινητικού ελέγχου. 3) Σύστημα εξομοΐω- 
σης μεγάλων πληθυσμών νευρικών κυττάρων για την ανά¬ 
λυση συσχετίσεων σε νευρικά συστήματα. 

Για την απρόσκοπτη λειτουργία του Π.Μ.Σ. δεν απαιτεί¬ 
ται η αγορά πρόσθετου ακίνητου και εργαστηριακού εξο¬ 
πλισμού. 

Διάρκεια Λειτουργίας 

ΤΟ ΠΜΣ/ΒΝ θα λειτουργήσει για δέκα έτη. 

Άρθρο 12 
Κόστος Λειτουργίας 

α) Το κόστος βελτίωσης του ακινήτου και εργαστηρια¬ 
κού εξοπλισμού του ΤομέαΒασικών Επιστημών, έχει ανα¬ 
λυτικά ως εξής: α) Εξοπλισμός εργαστηρίου καταγραφής 
νευρωνικής δραστηριότητας από πειραματόζωα και αν¬ 
θρώπους εν εγρηγόρσει (18 εκ δρχ.) β) Βελτίωση υποδο¬ 
μής εργαστηρίου Νευροψυχοφαρμακολογίας (22 εκ. 
δρχ.), γ) Βελτίωση υποδομής γιά κυτταροκαλλιέργειες (12 
εκ δρχ.). Το συνολικό κόστος βελτίωσης της υλοκοτεχνι- 
κής υποδομής ανέρχεται σε 52 εκ δρχ. 

β) Το συνολικό λειτουργικό κόστος του προγράμματος 
σε ετήσια βάση, ανά φοιτητή και εργαστήριο, έχει ως εξής: 



ΚΟΣΤΟΣ 

ΕΡΓΑΣΤΗΡΙΟ 

ΕΙΔΟΣ ΔΑΠΑΝΗΣ (δρχ/φοπητή) 

1. ΑΝΑΠΤΥΞ. 

Αναλώσιμα 2.000.0000 

ΝΕΥΡΟΒΙΟΛΟΓΙΑΣ 

Πειραματόζωα 500.000 

Μεταιανήσεις/Δημο- 

σιεύσεις 250.000 

Μισθοί 1.550.000 

ΣΥΝΟΛΟ 

4.300.000 

2. ΝΕΥΡΟΦΑΡΜΑ- 

ΚΟΛΟΓΙΑΣ: 

Αναλώσιμα 2.5000.000 

Πειραματόζωα 2.500.000 
Μετακινήσεις/ 

Δημοσιεύσεις Μισθοί 1.550.000 

ΣΥΝΟΛΟ 

6.550.000 

3. ΝΕΥΡΟΦΥΣΙΟΛΟ- 

ΠΑΣ 

Αναλώσιμα 700.000 

Πειραματόζωα 500.000 

Μετακινήσεις/Δημο- 

σιευσεις 

375.000 


Μισθοί 

1.550.000 

ΣΥΝΟΛΟ 


3.125.000 

4. ΛΕΙΤ. ΧΑΡΤΟΓΡ. 

ΕΓΚΕΦΑΛΟΥ 

Αναλώσιμα 

1.000.000 


Πειραματόζωα 

450.000 


Μετακινήσεις/Δημο- 

σιευσεις 

375.000 


Μισθοί 

1.550.000 

ΣΥΝΟΛΟ 


3.375.000 

5. ΝΕΥΡΟΨΥΧΟ- 

ΦΑΡΜΑΚΟΛΟΓΙΑΣ 

Αναλώσιμα 

2.450.000 


Πειραματόζωα 

1.000.000 


Μετακινήσεις/ 

Δημοσιεύσεις Μισθοί 1.550.000 

ΣΥΝΟΛΟ 


5.000.000 

6. ΣΥΣΤΗΜΑΤΙΚΗΣ 

ΦΥΣΙΟΛΟΓΙΑΣ 

Αναλώσιμα 

500.000 


Πειραματόζωα 

1 25.000 


Μετακινήσεις/Δημο- 

σιευσεις 

375.000 


Μισθοί 

1.550.000 


ΣΥΝΟΛΟ 2.550.000 

ΜΕΣΟΣ ΟΡΟΣ 4.150.000 δρχ. ανά φοιτητή ανά 

έτος 


γ) Το λειτουργικό κόστος του ΠΜΣ/ΒΝ καλύπτεται από 
χρηματοδοτήσεις ερευνητικών προγραμμάτων που διευ¬ 
θύνουν τα μέλη ΔΕΓΙ που συμμετέχουν στο ΠΜΣ/ΒΝ. Σε 
ετήσια βάση και ανά μέλος ΔΕΠ, αυτές έχουν ως εξής: 


ΕΠΙΣΤΗΜΟΝΙΚΟΣ 


α/α 

ΥΠΕΥΘΥΝΟΣ 

ΠΗΓΗ 

ΥΨΟΣ (δρχ.) 

1 

Κ. θερμού 

ΚΕΣΥ 

1.500.000 

2 

Κ. θερμού 

ΠΕΝΕΔ 

3.000.000 

3 

Κ. θερμού 

ΣΠΑ 

2.000.000 

4 

Κ. θερμού 

Ε.Λ.Ε.Π.Κ. 

970.000 

5 

Δ. Καραγωγεως 

ΚΕΣΥ 

850.000 

6 

Δ. Καραγωγεως 

ΠΕΝΕΔ 

3.000.000 

7 

Δ. Καραγωγεως 

ΚΕΣΥ 

1.000.000 

8 

Δ. Καραγωγεως 

ΠΕΝΕΔ 

1.400.000 

9 

Δ. Καραγωγεως 

ΚΕΣΥ 

850.000 

10 

Δ. Καραγωγεως 

Ε.Λ.Ε.Π.Κ. 

820.000 

11 

Α. Μοσχοβακης 

50ΙΕΝ0Ε 

7.000.000 

12 

Α. Μοσχοβακης 

Ε.Λ.Ε.Π.Κ. 

800.000 

13 

Ε. Σαββακη 

ΠΕΝΕΔ 

600.000 

14 

Ε. Σαββακη 

ΠΕΝΕΔ 

3.000.000 

15 

Ε. Σαββακη 

ΣΠΑ 

2.500.000 

16 

Ε. Σαββακη 

Ε.Λ.Ε.Π.Κ. 

800.000 

17 

Ε. Σαββακη 

ΗΟΜ 

4.000.000 

18 

X. Σπυρακη 

ΣΠΑ 

2.000.000 

19 

X. Σπυρακη 

ΚΕΣΥ 

3.000.000 

20 

X. Σπυρακη 

ΠΕΝΕΔ 

3.000.000 

21 

X. Σπυρακη 

ΕΛΕΠΚ 

1.000.000 

22 

Κ Χριστακος 

ΕΛΕΠΚ 

800.000 


ΣΥΝΟΛΟ 


43.890.000 


Αρθρο 13 

Επιτροπές αρμόδιες για τον έλεγχο της πορείας του 
ΠΜΣ/ΒΝ και της απόδοσης των ΜΦ. 

1. Η ολομέλεια των μελών ΔΕΠ του ΠΜΣ/ΒΝ. Το πρώτο 
χρόνο λειτουργίας του ΠΜΣ/ΒΝ απαρτίζεται από όλα τα 
μέλη ΔΕΠ του ΤΒΕ με ερευνητική εμπειρία στις Βασικές 
Νευροεπιστήμες, ήτοι τους Κ. θέρμου (Αν. Καθ. Φαρμα¬ 
κολογίας), Δ. Καραγωγέας (Επ. Καθ. Νευροεπιστημών), 
Α. Μοσχοβακη (Αν. Καθ. Φυσιολογίας), Ε. Σαββάκη (Καθ. 
Φυσιολογίας), X. Σπυράκη (Καθ. Φαρμακολογίας) και Κ. 
Χριστάκο (Αν. Καθ. Φυσιολογίας). Μετά το πρώτο χρόνο 
λειτουργίας του προγράμματος, μετά από απόφαση της 
ολομέλειας των μελών ΔΕΠ του ΠΜΣ/ΒΝ (με αυξημέη 
πλειοψηφία δύο τρίτων των μελών ΔΕΠ που συμμετέχουν 
στο ΠΜΣ/ΒΝ) και έγριση της ΓΣΕΣ, είναι δυνατή η ένταξη 
στο ΠΜΣ/ΒΝ άλλων μελών ΔΕΠ του Ιατρικού Τμήματος 
του ΠΚ αντικειμένων συναφών με εκείνο των Βασικών 
Νευροεπιστημών. Αρμοδιότητες της ολομέλειας των με¬ 
λών ΔΕΠ του ΠΜΣ/ΒΝ αποτελούν: 

α) Η επιλογή των ΜΦ που εισάγονται στο ΠΜΣ/ΒΝ. 

β) Η επιλογή ΜΦ που μπορούν να εγγραφούν στο δεύ¬ 
τερο κύκλο σπουδών του ΠΜΣ/ΒΝ μετά από επιτυχή πα¬ 
ρακολούθηση του πρώτου κύκλου σπουδών. 

γ) Η ένταξη νέων μελών ΔΕΠ στο ΠΜΣ/ΒΝ. 

δ) Προτείνει στη ΓΣΕΣ τη σύνθεση της ΣυντΕ του ΠΜΣ/ 
ΒΝ. 

2. Η συντονιστική επιτροπή του ΠΜΣ/ΒΝ (ΣυντΕ) απαρ¬ 
τίζεται από 6 μέλη ΔΕΠ του ΠΜΣ/ΒΝ, τα οποία ορίζονται 
από τη ΓΣΕΣ, μετά από πρόταση της ολομέλειας των με¬ 
λών ΔΕΠ του ΠΜΣ/ΒΝ, σύμφωνα με τη παράγραφο 1Γ του 
άρθρου 12 του Ν. 2083/1992. Η ΣυντΕ είναι αρμόδια για 
τη παρακολούθηση και συντονισμό λειτουργίας του 
ΠΜΣ/ΒΝ και η θητεία της διαρκεί δύο έτη. Ο πρόεδρος 
της ΣυντΕ του ΠΜΣ/ΒΝ, εκλέγεται από τα μέλη της ΣυντΕ 
και συμμετέχει στη επιτροπή μεταπτυχιακών σπουδών του 
Ιατρικού Τμήματος. Αρμοδιότητες της ΣυντΕ του ΠΜΣ/ΒΝ 
αποτελούν: 

α) Η κατάρτηση και παρακολούθηση της λειτουργίας 
του ΠΜΣ/ΒΝ (τίτλοι μαθημάτων, ώρες, εξασφάλιση διδα¬ 
σκόντων, πρόγραμμα κ.λπ.). 

β) Η επίβλεψη ΜΦ κατά τη διάρκεια του πρώτου κύκλου 
σπουδών. 

γ) Ο ορισμός της ΕξΕ του πρώτου κύκλου σπουδών. 

δ) Προτείνει στη ΓΣΕΣ τη σύνθεση των τριμελών ΣυμβΕ 
και επταμελών ΕξΕ του δεύτερου κύκλου σπουδών. 

3. Η τριμελής συμβουλευτική επιτροπή (ΣυμβΕ) είναι 
αρμόδια για τη καθοδήγηση και επίβλεψη του ΜΦ. Η 
ΣυμβΕ ορίζεται από τη ΓΣΕΣ, ύστερα από πρόταση της Συ¬ 
ντΕ. Δεν πρέπει και τα 3 μέλη της ΣυμβΕ να είναι από το 
ίδιο γνωστικό αντικείμενο. Η επιλογή του επιβλέποντα κα¬ 
θηγητή και η συγκρότηση και λειτουργία της ΣυμβΕ διέπε- 
ται από τα οριζόμενα στη παράγραφο 5Α του άρθρου 12 
του Ν. 2083/1992. Πρόεδρος της ΣυμβΕ είναι ο επιβλέ- 
πων καθηγητής. 

Αρθρο 14 

Μεταβατικές διατάξεις 

Υποψήφιοι διδάκτορες του Ιατρικού Τμήματος που εκ¬ 
πονούν διδακτορικό στο αντικείμενο των Βασικών Νευρο- 
επιστημών, μετά την έγκριση του ΠΜΣ/ΒΝ εντάσσονται 
σε αυτό και συνεχίζουν τις σπουδές τους σύμφωνα με τον 
εσωτερικό κανονισμό του ΠΜΣ/ΒΝ κατά τις διατάξεις του 

άρθρου 14 του Ν. 2083/1992. Κατ’ εξαίρεση, μεταπτυ¬ 
χιακοί φοιτητές που εκπονούν διδακτορική διατριβή σε 
εργασήριο του Τομέα Βασικών Επιστημών του Ιατρικού 
Τμήματος του Π.Κ. σε θέμα σχετιζόμενο με τις Βασικές 
Νευροεπιστήμες και οι οποίοι ενεγράφησαν πριν από την 
1.1.1993 δεν είναι υπόχρεοι εξετάσεων πρώτου κύκλου 
σπουδών στο ΠΜΣ/ΒΝ. 

Ρυθμίσεις που αναφέρονται σε εντάξεις μεταπτυχιακών 
φοιτητών γίνονται ύστερα από απόφαση της Γ.Σ.Ε.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 
- 4 - 

Αριθ. 4017/742 (2 ) 

Αδεια κατοχής β' θέσης στο Γεώργιο Παπαϊωάννου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 1 παρ. 4 και 6 του Ν. 1256/ 
82. 

2. Τη με αριθμό 76245/1279/16.11.84 απόφαση των 
Υπουργών Προεδρίας της Κυβέρνησης, Οικονομικών και 
Περιβάλλοντος, Χωροταξίας και Δημοσίων Έργων, «Κα¬ 
θορισμός των όρων και προϋποθέσεων πρόσληψης σε β 
θέση στη Δημόσια Επιχείρηση Πολεοδομίας και Στέγα¬ 
σης» (Β' 816). 

3. Τις διατάξεις του Π.Δ/τος 811 /80 «Περί τροποποιή- 
σεως συμπληρώσεως και διαμορφώσεως σε ενιαίο κεί¬ 
μενο της περί ΔΕΠΟΣ υφισταμένης νομοθεσίας» (Α' 198) 
όπως τροποποιήθηκε και συμπληρώθηκε με το Π.Δ/γμα 
12/81 και το Π.Δ/γμα 190/88. 

4. Την αριθ. 725/121/11.1.94 απόφαση του Υπουρ¬ 
γείου Περιβάλλοντος, Χωροταξίας και Δημοσίων Έργων, 
«Ανασυγκρότηση Διοικητικού Συμβουλίου της Δημόσιας 
Επιχείρησης Πολεοδομίας και Στέγασης «ΔΕΠΟΣ» (Β' 11). 

5. Τις διατάξεις της παρ. 36 του άρθρου 6 του Π.Δ/τος 
28/93 «Καθορισμός αρμοδιοτήτων από τον Υπουργό και 
τις περιφερειακές υπηρεσίες του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 93), αποφασί¬ 
ζουμε: 

Παρέχεται άδεια στον Γιώργο Παπαϊωάννου, υπάλληλο 
του Υπουργείου Περιβάλλοντος, Χωροταξίας και Δημο¬ 
σίων Εργων, του κλάδου ΠΕ αρχιτεκτόνων μηχανικών, να 
προσφέρει τις υπηρεσίες του στη Δημόσια Επιχείρηση 
Πολεοδομίας και Στέγασης (ΔΕΠΟΣ) ως Πρόεδρος αυτής. 

Το σύνολο των αποδοχών και από τις δύο θέσεις δεν 
μπορεί να υπερβαίνει σε καμμιά περίπτωση το ανώτατο 
όριο απολαβών του άρθρου 6 του Ν. 1256/82. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 1994 

ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 


Αριθ. ΟΙΚ./222/ΤΣΕΠ/32.1 ( 3 ) 

Παράταση προθεσμίας υποβολής αιτήσεων εκ μέρους των 
σεισμοπλήκτων του 1992 της Νήσου Μήλου του Νομού 
Κυκλάδων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Την Πράξη Νομοθετικού Περιεχομένου με ημερομη¬ 
νία 28.7.78 «περί αποκαταστάσεως ζημιών εκ σεισμών 
του 1978 εις περιοχήν Βορείου Ελλάδος κ.λπ.» όπως αυτή 
κυρώθηκε, τροποποιήθηκε και συμπληρώθηκε με τους 
Νόμους 867/79, 1048/80, 1133/81 και 1190/81. 

2. Την Πράξη Υπουργικού Συμβουλίου 95/22.7.92 
(ΦΕΚ 127/Α/31.7.92) σχετικά με την αποκατάσταση των 
ζημιών που προκλήθηκαν από το σεισμό του Μαρτίου 
1992 στη Νήσο Μήλο του Νομού Κυκλάδων με τις οποίες 
οριοθετήθηκε η σεισμόπληκτη περιοχή και ορίσθηκαν οι 
αρχικές προθεσμίες. 

3. Την απόφαση οικ/1314/ΤΣΕΠ 32.1/3.2.93 με την 
οποία παρατάθηκε η προθεσμία για την υποβολή αιτή¬ 
σεων απ’ τους σεισμόπληκτους της Νήσου Μήλου του Ν. 
Κυκλάδων, μέχρι 31.1.94. 

4. Το Π.Δ. 69/1988 «Περί Οργανισμού της Γ.Γ.Δ.Ε του 
Υ.ΠΕ.ΧΩ.Δ.Ε.». 

®· Την κοινή απόφαση του Υπουργού Προεδρίας και του 
Αναπληρωτή Υπουργού ΠΕ.ΧΩ.Δ.Ε. Δ16α/04/773/ 
29.11.90 σχετικά με τον αριθμό των υπογραφών. 

6. Την απόφαση 71 /26.10.93 του Πρωθυπουργού «περί 
καθορισμού αρμοδιοτήτων του Αναπλ. Υπουργού ΠΕ.¬ 
ΧΩ.Δ.Ε. Γιάννη Σουλαδάκη. 

- Επειδή οι αιτήσεις επισκευής ή ανακατασκευής για χο¬ 
ρήγηση δανείου και έκδοση αδείας πρέπει να συνοδεύο¬ 
νται από ολοκληρωμένες μελέτες. 

- Επε όή πολλοί σεισμόπληκτοι δεν μπόρεσαν να υπο¬ 
βάλλουν αιτήσεις για χρηματοδότηση έγκαιρα. 

-Επειδή σύμφωνα με την παρ. 3 της Π.Υ.Σ. 127/ 
22.7.92 δίνεται στον Υπουργό ΠΕ.ΧΩ.Δ.Ε. η δυνατότητα 
να παρατείνει την προθεσμία για την υποβολή αιτήσεων 
για ένα εξάμηνο ακόμη, αποφασίζουμε: 

1. Παρατείνουμε την προθεσμία για την υποβολή αιτή¬ 
σεων και τεχνικών μελετών για την χορήγηση αδειών και 
χρηματοδότηση των σεισμοπλήκτων της Νήσου Μήλου 
του Νομού Κυκλάδων, που έληξε στις 31.1.94 για ένα εξά¬ 
μηνο ακόμη δηλ. μέχρι 31.7.94. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΙΩΑΝ. ΣΟΥΛΑΔΑΚΗΣ 

Φ 

Αριθ. οικ,/221/ΤΣΕΠ/32.1 ( 4 ) 

Παράταση προθεσμίας υποβολής αιτήσεων εκ μέρους των 
σεισμοπλήκτων του 1993 του Νομού ΑχαΤας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Την Πράξη Νομοθετικού Περιεχομένου με ημερομη¬ 
νία 28.7.78 «περί αποκαταστάσεως ζημιών εκ σεισμών 

του 1978 εις περιοχήν Βορείου Ελλάδος κ.λπ.» όπως αυτή 
κυρώθηκε, τροποποιήθηκε και συμπληρώθηκε με τους 
Νόθους 867/79, 1048/80, 1133/81 και 1190/81. 

2 * Την Πράξη Υπουργικού Συμβουλίου 117/4.8.93 
(ΦΕΚ 133/Α/9.8.93) σχετικά με την αποκατάσταση των 
ζημιο^ν που προκλήθηκαν από το σεισμό της 14ης Ιουλίου 
1993Ϊσε περιοχή του Νομού Αχαΐας. 

3. Την Πράξη Υπουργικού Συμβουλίου 143/30.9.93 
(ΦΕΚ 169/Α/30.9.93) σχετικό με την αποκατάσταση των 
ζημιών από το σεισμό της 14ης Ιουλίου 1993 σε περιοχές 
των Νομών Πρέβεζας και Θεσπρωτίας και τροποποίηση 
των Π.Υ.Σ. 59/27.4.93 και 117/4.8.93. 

4. Το Π.Δ. 69/1988 «Περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.». 

5. Την κοινή απόφαση του Υπουργού Προεδρίας και του 
Αναπληρωτή Υπουργού ΠΕ.ΧΩ.Δ.Ε. Δ16α/04/773/ 
29.11.90 σχετικά με τον αριθμό των υπογραφών. 

6. Την απόφαση 71/26.10.93 του Πρωθυπουργού 
«Περί καθορισμού αρμοδιοτήτων του Αναπλ. Υπουργού 
ΠΕ.ΧΩ.Δ.Ε. Γιάννη Σουλαδάκη. 

- Επειδή οι αιτήσεις επισκευής ή ανακατασκευής για χο¬ 
ρήγηση δανείου και έκδοση αδείας πρέπει να συνοδεύο¬ 
νται από ολοκληρωμένες μελέτες. 

- Επειδή πολλοί σεισμόπληκτοι δεν μπόρεσαν να υπο¬ 
βάλλουν αιτήσεις για χρηματοδότηση* έγκαιρα. 

- Επειδή σύμφωνα με την παρ. 4 της Π.Υ.Σ. 117/4.8.93 
δίνεται στον Υπουργό ΠΕ.ΧΩ.Δ.Ε. η δυνατότητα να παρα¬ 
τείνει την προθεσμία για την υποβολή αιτήσεων για τρία 
εξάμηνα ακόμη, αποφασίζουμε: 

1. Παρατείνουμε την προθεσμία για την υποβολή αιτή¬ 
σεων και τεχνικών μελετών για την χορήγηση αδειών και 
χρηματοδότηση των σεισμοπλήκτων του Νομού Αχαΐας, 
που λήγει στις 9.2.94, για ένα εξάμηνο ακόμη δηλ. μέχρι 
9.6.94. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

2. Η απόφαση αυτή να δημοσιευθείστην Εφημερίδα της 
Κυβερνήσεως. 

Αθήνα, 8 Φεβρουάριου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΙΩΑΝ. ΣΟΥΛΑΔΑΚΗ! 


Αριθ. Δ14ε/490 (5) 

Παράταση ισχύος τιμολογίου Εργαστηριακών και επί τό¬ 
που δοκιμών του ΚΕΔΕ για ένα χρόνο. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΠΕΡΙΒΑΛΛΟΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 5 παράγρ. 3 του Ν. 679/1977 
περί «αυξήσεως θέσεων προσωπικού του Υπουργείου Δη¬ 
μοσίων Έργων και ρυθμίσεως συναφών θεμάτων. 

2. Τις διατάξεις του Ν. 1418/29.2.84 «Περί Δημοσίων 
Έργων και ρυθμίσεων συναφών θεμάτων» και των Π.Δ. 
που εκδόθηκαν σε εκτέλεση του Νόμου αυτού. 

3. Τις διατάξεις του Ν. 1892/90 «Για τον εκσυγχρονισμό 
και την ανάπτυξη και άλλες διατάξεις». 

4. Τις διατάξεις του Π.Δ. 69/88 περί «Οργανισμού της 
Γ ενικής Γ ραμματείας Δημοσίων Έργων» σε συνδυασμό με 
το Π.Δ. 910/77 περί «Οργανισμού του Υπουργείου Δημο¬ 
σίων Έργων». 

5. Την με αριθ. πρωτ. Δ14/720/30.1.92 διμερή υπουργική 
απόφαση περί «εγκρίσεως τιμολογίου εργαστηριακών και επί 
τόπου δοκιμών του ΚΕΔΕ» (ΦΕΚ 120/Β/1992). 

6. Το γεγονός ότι η ισχύς του με αριθ. Δ14/702/30.1.92 
(ΦΕΚ 120/Β/27.2.92 τιμολογίου έληξε στις 31.12.93. 

7. Την αριθ. 71/26.10.93 απόφαση του Πρωθυπουργού 
«Περί καθορισμού αρμοδιοτήτων του Αναπλ. Υπουργού 
Περιβάλλοντος, Χωροταξίας και Δημοσίων Έργων». 

8. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του τακτικού προϋπο¬ 
λογισμού, αποφασίζουμε: 

Παρατείνουμε την ισχύ του με αρι^ Δ14/720/30.1.92 
(ΦΕΚ 120/Β/27.2.92) τιμολογίου και της αριθ. πρωτ. 
Δ14/2341/7.4.92 απόφασης συμπλήρωσής του, για ένα 
χρόνο από της λήξεως του ήτοι μέχρι 31.12.94. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 1994 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΑΝΑΠΛΗΡΩΤΗΣ ΥΠΟΥΡΓΟΣ 

Γ. ΓΕΝΝΗΜΑΤΑ! ΙΩΑΝ. ΣΟΥΛΑΔΑΚΗ! 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



